**ПРОТОКОЛ № 5**

**от заседание на комисия „Дисциплинарна дейност и взаимодействие с ИВСС“ към Прокурорската колегия на Висшия съдебен съвет,**

**проведено на 24 февруари 2021 г.**

Днес, 24 февруари 2021 г**.,** сряда от 12:45 ч., в сградата на Висшия съдебен съвет, присъствено и чрез видеоконферентна връзка, се проведе заседание на Комисия „Дисциплинарна дейност и взаимодействие с ИВСС“ към Прокурорската колегия на ВСС в състав:

 **ПРЕДСЕДАТЕЛ: СВЕТЛАНА БОШНАКОВА**

 **ЧЛЕНОВЕ: ПЛАМЕН НАЙДЕНОВ – чрез**

 **видеоконферентна връзка**

**ЙОРДАН СТОЕВ**

**ГЕОРГИ КУЗМАНОВ - чрез**

 **видеоконферентна връзка**

 **ЕВГЕНИ ИВАНОВ**

От администрацията на ВСС:

Незабравка Петкова – главен експерт - юрисконсулт в отдел „Дисциплинарни производства“, в дирекция „Правна“ – АВСС;

**Заседанието протече при следния дневен ред:**

**1.** Заповед № РД-04-53 от 21.01.2021 г. на административния ръководител на Софийска градска прокуратура, с която, на основание чл.308, ал.1, т. 1 от ЗСВ, е наложено дисциплинарно наказание „забележка“, на Кирил Христов Николов – следовател в Следствен отдел при Софийска градска прокуратура.

*Приложение: писмо с вх.№ ВСС-1114/25.01.2021 г., преписка.*

**2**. Решение № 1350 от 02.02.2021 г. на Върховния административен съд -Петчленен състав - ІІ колегия, по адм. дело № 12065/2020 г., с което оставя в сила решение № 10950 от 11.08.2020 г., постановено по адм. дело № 12504/2019 г. на тричленен състав на ВАС, Шесто отделение.

**3.** Заповед № 181 от 12.02.2021 г. на административния ръководител на Районна прокуратура гр. Кюстендил, с която на основание чл. 308, ал. 1, т. 1 от ЗСВ, е наложено дисциплинарно наказание „забележка“, на Сеслав Димитров Помпулуски – прокурор в Районна прокуратура – Кюстендил.

*Приложение: писмо с вх.№ ВСС-4226/22.02.2021 г., преписка.*

**По дневния ред:**

**1.ОТНОСНО:** Заповед № РД-04-53 от 21.01.2021 г. на административния ръководител на Софийска градска прокуратура, с която, на основание чл.308, ал.1, т. 1 от ЗСВ, е наложено дисциплинарно наказание „забележка“ на Кирил Христов Николов – следовател в Следствен отдел при Софийска градска прокуратура.

След разисквания и проведеното гласуване

**КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“**

**КЪМ ПРОКУРОРСКАТА КОЛЕГИЯ НА ВСС**

**Р Е Ш И:**

**1.1. Предлага** на Прокурорската колегия на ВСС, на основание чл.314, ал.4 от ЗСВ, да **потвърди** наложеното със Заповед № РД-04-53 от 21.01.2021 г. на административния ръководител на Софийска градска прокуратура дисциплинарно наказание по чл.308, ал.1, т.1 от ЗСВ – „забележка“, на **Кирил Христов Николов** – следовател в Следствен отдел при Софийска градска прокуратура и същата да се приложи в кадровото дело на прокурора.

**2.ОТНОСНО:** Решение № 1350 от 02.02.2021 г. на Върховния административен съд - Петчленен състав - ІІ колегия, по адм. дело № 12065/2020 г., с което оставя в сила решение № 10950 от 11.08.2020 г., постановено по адм. дело № 12504/2019 г. на тричленен състав на ВАС, Шесто отделение.

След разисквания и проведеното гласуване

**КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“**

**КЪМ ПРОКУРОРСКАТА КОЛЕГИЯ НА ВСС**

**Р Е Ш И:**

**2.1. Приема за сведение** решение № 1350 от 02.02.2021 г. на Върховния административен съд - Петчленен състав - ІІ колегия, по адм. дело № 12065/2020 г., с което оставя в сила решение № 10950 от 11.08.2020 г., постановено по адм. дело № 12504/2019 г. на тричленен състав на ВАС, Шесто отделение, с което се отменя по жалба на Искра Николова Георгиева, решение по т. 2 от протокол № 27 от заседание на Прокурорската колегия на Висшия съдебен съвет, проведено на 11.09.2019 г., с което в качеството й на следовател в Следствения отдел при Софийска градска прокуратура, за извършено дисциплинарно нарушение по смисъла на чл.307, ал.3, т.2 от ЗСВ й е наложено дисциплинарно наказание по чл.308, ал.1 т.1 - „забележка“. Решенията да се приложат към кадровото дело на следователя.

**2.2. Предлага** на Прокурорската колегия на Висшия съдебен съвет да **приеме за сведение** решение № 1350 от 02.02.2021 г. на Върховния административен съд - Петчленен състав - ІІ колегия, по адм. дело № 12065/2020 г., с което оставя в сила решение № 10950 от 11.08.2020 г., постановено по адм. дело № 12504/2019 г. на тричленен състав на ВАС, Шесто отделение.

 **3. ОТНОСНО:** Заповед № 181 от 12.02.2021 г. на административния ръководител на Районна прокуратура гр. Кюстендил, с която, на основание чл. 308, ал. 1, т. 1 от ЗСВ, е наложено дисциплинарно наказание „забележка“ на Сеслав Димитров Помпулуски – прокурор в Районна прокуратура – Кюстендил.

След разисквания и проведеното гласуване

**КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“**

**КЪМ ПРОКУРОРСКАТА КОЛЕГИЯ НА ВСС**

**Р Е Ш И:**

**3.1.** Във връзка с възприетата практика на комисията за разпределение на преписките, постъпили по реда на чл. 314, ал. 3 ЗСВ, за доклад от членовете на комисията по азбучен ред на имената им, определя г-н Евгени Иванов за докладчик по Заповед № 181 от 12.02.2021 г. на административния ръководител на Районна прокуратура гр. Кюстендил, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Сеслав Димитров Помпулуски – прокурор в Районна прокуратура – Кюстендил.

**ПРЕДСЕДАТЕЛ НА КОМИСИЯ**

**„ДИСЦИПЛИНАРНА ДЕЙНОСТ И**

**ВЗАИМОДЕЙСТВИЕ С ИВСС“ КЪМ**

**ПРОКУРОРСКАТА КОЛЕГИЯ НА ВСС: /П/**

**СВЕТЛАНА БОШНАКОВА**